Chester het voluit gelewe, sê sy vrou | Netwerk24
Deur Maygene De Wee 14 September 2019 19:38
Maria Williams, Chester se weduwee met hul kinders, Chloe, Ryan en Matthew. Foto: Jaco Marais
Die legendariese voormalige Springbokvleuel, Chester Williams (49) het ’n vol lewe gelei.
Só het sy vrou, Maria, het Saterdag gesê op sy begrafnisdiens wat in die Nuweland Rugbystadion gehou is
Sy het die Wêreldbekerrugbyspan van 1995 bedank en gesê hulle was altyd ’n inspirasie.
Chester is op 6 September ná ’n hartaanval in die Panorama-hospitaal in Plattekloof, Kaapstad, dood.
Sy het gesê sy Wêreldbekerspanmaats hom geïnspireer en hy was lief vir hulle.
Sy het die afgelope week tyd gehad om terug te dink aan haar lewe saam met die man wat sy aanbid en liefgehad het. Hy was die mees toegewyde pa vir hul drie kinders. Hy het altyd tyd vir hulle gehad, maak nie saak waar in die wêreld hy gewerk het nie.
PJ Powers het by die begrafnisdiens gesing.Foto: Jaco Marais
Sy het ook gesê dat sy nooit gaan ophou met die werk by die Chester Williams-stigting nie. Sy het ’n beroep op Conrad Poole, burgemeester van die Paarl, gedoen om toestemming te gee dat ’n kleuterskool in die Chester Williams- informele nedersetting gebou kan word.
Chester se dogter, Chloe (15), het in haar huldeblyk aan haar pa gesê sy hy is haar held, haar rots, die een mens wat haar altyd kon laat lag, maak nie saak wat nie.
“Ek het nooit gedink ek sou ooit hier staan nie, minstens nie so gou nie. Vandag gee my pa my die krag om hier te staan.”
Sy het gesê sy kan nie beskryf hoeveel hy vir haar beteken het nie.
“Jy was ’n wonderlike pa, my held, my rots. Jou nalatenskap sal vir altyd voortleef. Ek wens ek kon jou soen, een laaste keer en sê hoe lief ek is vir jou, net vir een laaste keer.”
Sy het gesê dat die eerste 15 jaar van haar lewe die beste was. “Jy het so ’n wonderlike hart, ek kan niemand anders met jou vergelyk nie.
“Daar gaan nie ’n dag verby dat ek nie aan jou dink nie.
Vir die wêreld was jy Chester Williams, maar vir my was jy die wêreld. Ek is lief vir jou, Daddy.
“Vir die wêreld was jy Chester Williams, maar vir my was jy die wêreld. Ek is lief vir jou, Daddy.”
Ander sprekers was Dani Dinu, ’n Roemeense sakeman en vriend van Chester, sy seuns, Ryan Robson en Matthew, Patricia de Lille, minister van openbare werke en die tweeling se peetma, Nathi Mthethwa, minister van sport, en Morné du Plessis, spanbestuurder van die 1995 seëvierende Springbokspan.
Chester is by ’n private geleentheid veras.